‘Minder is meer’ in dié vrugtekoek | Netwerk24
‘Minder is meer’ in dié vrugtekoek
Glo dit of nie, maar Kersfees is om die draai en die sjef Mynhardt Joubert het sy vrugtekoekresep met die publiek gedeel sodat ywerige bakkers daarmee kan wegspring.
Joubert is weer druk besig met die maak van sy jaarlikse “Vrystaats-Kersvrugtekoek” en sy eerste baksel is reeds beskikbaar.
Dié sjef, wat saam met Tiaan Langenegger kykNET se eerste Kokkedoor-reeks gewen het, ondersteun vanjaar die Valley of Abundance-projek tesame met Montagu Dried Fruit and Nuts, Moir’s, Sasko en KWV Brandy.
Joubert gaan vanjaar R30 van elke koek wat hy verkoop aan die Valley of Abundance-projek skenk. Die projek skakel tussen organisasies sonder winsbejag en ondernemings met die doelwit om onder meer werk te skep.
Wenke vir perfekte vrugtekoek
“Minder is meer. Om te vry­gewig met die vrugte en brandewyn te wees, sal lei tot ’n digte en swaar koek wat ’n bietjie suur smaak,” sê Mynhardt.
Hy sê jy moenie te rof meng en roer wanneer jy alles bymekaar voeg nie, want jy sal die neute en kersies fyndruk.
Die resultaat van dié resep sal ’n ligte koek vol geur wees met net die regte hoeveelheid speserye, vrugte en koek.
Mynhardt se Kersvrugtekoek
“Dit is een van die lekkerste Kerskoeke wat ek in ’n lang tyd geproe het.
“Ek het die resep gekry by my suster, wat die koek een Kersfees vir my in ’n pragtige blik uit die Vrystaat gestuur het,” sê Mynhardt.
1 kg Montagu-droëvrugte-vrugtekoekmengsel
250 g Montagu-droëvrugte-dadels, gekap
250 g Montagu-droëvrugte- goue sultanas
250 g Montagu-droëvrugte-kasjoe- en makadamianeute, grof gekap
100 g heel, rooi Moir’s kersies
100 g heel, groen Moir’s kersies
3. Verhit die eerste agt bestanddele (water, suiker, vrugtekoekmengsel, dadels, sultanas, neute, koeksoda en botter) stadig saam tot kookpunt en prut 5 minute lank.
4. Verwyder van die hitte en laat afkoel. Voeg kersies by.
5. Meng die eiers, vanielje en brandewyn saam en roer dit by die beslag. Voeg die meel, sout en kaneel by en roer goed.
6. Skep die beslag in die pan en bak vir 2 uur tot deurgaar. Laat dit in die pan afkoel en keer uit.
7. Sprinkel ’n bietjie brandewyn oor en bêre in ’n lugdigte houer. Klam die vrugtekoek gereeld aan met nog ’n bietjie brandewyn.
Sjef Mynhardt se koeke kos R300 en jy kan een per e-pos by cake@mynhardt.co.za bestel.